Janúar er fullkominn mánuður í mínum huga til að byrja að skipuleggja eða skoða hugmyndir að breytingum fyrir heimilið . Við fluttum inn sumarið 2017 svo ca tvö og hálft ár . Við skiptum um alla glugga í húsinu , rifum panelinn úr loftinu og klæddum loftið upp á nýtt og settum innbyggða lýsingu . Endurgerðum nokkra veggi , endurnýjuðum allt rafmagn , færðum ofna til , settum nýjar hurðir og gólfefni . Sem betur fer ekki mikið en þó alltaf einhverjar hindranir sem þarf að leysa úr . Við ætluðum að setja hita í gólfið en platan milli hæða var ekki nægilega einangruð til að geta það og ekki möguleiki á að leysa það svo við settum bara nýja ofna í staðinn og færðum þá til . Það var léttir að sjá að loftið var allt heilt og enginn raki þar , þangað til við tókum loftið niður á baðherberginu og sáum ekki fallega hluti . Ég byrjaði á einhverri fjárhagsáætlun en var fljót að grafa hana . Þetta kostar að sjálfsögðu alltaf meira en maður vonar í byrjun . Við höfðum einn dag til að tæma efri hæðina og flytja fjögurra manna fjölskylduna í herbergið á neðri hæðinni áður en það átti að byrja að rífa allt út . Svo í kjölfarið tók við mikið stress við að hanna allt , velja gólfefni , panta hurðir , ákveða flísar og allt fyrir baðherbergið . Svo þurfti að smíða nýjan stiga sem tekur sinn tíma sem tafði verkið . Þessi litlu smáatriði sem maður dregur endalaust . Skipulag nr 1,2 og 3 . Hvað er það besta við breytingarnar ?